ઉનાઃ કોડીનારની પરિણીતાને ત્રણ માસ પહેલા ત્રણ શખ્સોએ ઉપાડી જઈ ઉનાની વાડીમાં ગોંધી રાખી ગેંગરેપ કર્યાની ફરિયાદ પોલીસમાં નોંધાઈ છે અને આ ગેંગરેપની વિડીયો ઉતારી તેના આધારે બ્લેકમેઈલ કરી મારી નાખવાની ધમકી આપ્યાની ફરિયાદ પોલીસમાં નોંધાતા પોલીસે તપાસનો ધમધમાટ શરૂ કર્યો છે અને પોલીસે ગણતરીની કલાકોમાં પાચં આરોપીની ધરપકડ કરી છે ઉના-ગીરગઢડા રોડ પર દ્રોણ ગામની સીમમાં ત્રણ માસ પહેલા બપોરના સમયે કોડીનારની પરિણીત યુવતી સાથે રવિ નામના શખ્સે ફોન પર મિત્રતા બાંધી હતી અને ઉના બોલાવી હતી અને બાઈક પર બેસાડી દ્રોણ ગામની સીમમાં એક વાડીએ લઈ જઈ વાડીમાં આવેલ મકાનના રૂમમાં ગોંધી રાખી રવિ તથા તેના અન્ય બે મિત્રોને બોલાવી બદકામ કરવાના ઈરાદે તેના કપડા ઉતારી મોબાઈલમાં વિડીયો શુટીંગ કર્યું હતું અને મારકુટ કરી રવિ તથા તેના બે મિત્રોએ દુષ્કર્મ ગુજાર્યુ હતું અને જો પોલીસમાં ફરિયાદ કરીશ તો તારા પરિવારને મારી નાખશું તેવી ધમકી આપી હતી અને જે વિડીયો ઉતારી હતી તે વાઈરલ કરવાની પણ ધમકી આપી નાસી ગયા હતા.